CELEX: 62005TN0365
Language: et
Date: 2005-09-26 00:00:00
Title: Kohtuasi T-365/05:  26. septembril 2005  esitatud hagi — Harald Mische  v.  Euroopa Parlament

10.12.2005   
            
            
               ET
            
            
               Euroopa Liidu Teataja
            
            
               C 315/15
            
         26. septembril 2005 esitatud hagi — Harald Mische v. Euroopa Parlament
   (Kohtuasi T-365/05)
   (2005/C 315/28)
   Kohtumenetluse keel: inglise
   Pooled
   
      Hageja: Harald Mische (Brüssel, Belgia) (esindajad: advokaadid G. Vandersanden ja L. Levi)
   
      Kostja: Euroopa Parlament
   Hageja nõuded
   
               —
            
            
               Tühistada palgaastmele määramine ametisse nimetava asutuse 4. oktoobri 2004. aasta ametisse nimetamise otsuses, mis pidi jõustuma 16. novembril ja millega hageja määrati töölevõtmisel konkurentsi peadirektoraati “nooremjuristina” palgaastmele A*6, järgule 1, koos hageja kõigi õiguste ennistamisega, mis tulenevad seaduslikust ja korrapärasest teenistusest, s.o seaduslikust ja korrapärasest palgaastmele määramisest alates 16. novembrist 2004, mis tähendab määramist vähemalt palgaastmele A7/3 (kehtib alates 1. novembrist 2004) või sellele vastavale palgaastmele personalieeskirjade XIII lisa artiklite 1–11 kohaselt (A*8/3);
            
         
               —
            
            
               mõista hageja kasuks välja hüvitis koos (i) hilinemisega seotud intressidega tema karjäärile tekitatud kahju eest ning (ii) muu hüvitis seadusliku ja korrapäraselt makstava töötasu vormis, eelkõige kohaldades 1. maist 2004 kehtivate personalieeskirjade XIII lisa artiklis 21 ette nähtud üleminekusätet või teise võimalusena vähendades pensionimakseid võrdse töötasu maksmise põhimõtte alusel. Neid õigusi tuleb hinnata hilisemas staadiumis ning neid on esialgu ja ex aequo et bono põhimõttel hinnatud vähemalt 10 000 eurole aastas;
            
         
               —
            
            
               mõista kõik kohtukulud välja parlamendilt.
            
         Väited ja peamised argumendid
   Hageja, ametnik, kes nimetati ametisse pärast uute personalieeskirjade jõustumist 1. mail 2004 reservnimekirjast, mis oli koostatud enne seda kuupäeva korraldatud konkursi alusel, vaidlustab oma palgaastmele määramise. Ta esitab samad väited ja argumendid, mis kohtuasjas T-288/05. (1)
   
   
      (1)  ELT C 229, 17.9.2005, lk 35.